ARA: Inħasdu x'ħin sabu din il-ħuta kbira tgħum ħdejhom fix-Xgħajra
Imtella' Awwissu 20, 2020 - Aġġornata 20 Ta' Awwissu, 2020 8:22pm Persuni li lbieraħ filgħodu kienu qed jgħumu fix-Xgħajra nħasdu meta raw xewka ta' ħuta kbira riesqa lejhom. Mad-daqqa t'għajn u mill-bogħod, min mhux midħla tal-ħut jaf jaħsibha xi kelb il-baħar. Hekk ħasbet omm Maltija, li dak il-ħin kellha lil binha fil-baħar. Fuq il-midja soċjali din l-omm irrakkontat kif telgħet fuq il-blat biex tpejjep sigarett, u f'daqqa u l-ħin jgħum taħt binha rat ħuta kbira. "Qalbi waqfet u qas flaħt nitkellem għal ftit sekondi, imbagħad bdejt ngħid lit-tifel jitla' mill-baħar malajr… twerwirt u baħar iktar ma mmurx!" L-għawwiema l-oħra wkoll telgħu jiġru mill-ilma, iżda meta l-ħuta resqet viċin il-blat, setgħu jaraw li kienet tonn. Minkejja d-daqs tiegħu, it-tonn ma jattakkax lill-bniedem. X'aktarx li din l-ispeċi kienet feruta, hekk kif kien osservat xi demm. Mhuwiex ċar jekk din setgħetx ħarbet mill-gaġeġ tat-tonn. Aġġornat : Kelliem għall-industrija tat-tonn qal lil TVM xtaq li dan mhux riżultat ta' hut li jiġi maqtul mill-istabbilimenti tal-akwakultura għaliex il-qtil tal-ħut jibda wara l-1 t' Ottubru, u lanqas ħut maqbud mis-sajjieda, imma sostna li ll-probabblità huwa karkassi ta' ħut minn attività illegali ta' serq mill-gaġeġ tat-tonn inkella sajd illegali.